stanford-oval/wikipedia huggingface dataset:
בארי (כלב)

| --- | --- |

ציור של בארי
 לידה:  1800 שווייץ אכסניית סן ברנאר הגדול, שווייץ
 מוות:  1814 (בגיל 14 בערך) שווייץ ברן, שווייץ
 כינויים:  קדוש הקדושים (Saint of Saints)
 מין:  כלב הבית
 גזע:  שייך לגזע שכונה "מסטיף אלפיני", מאוחר יותר סן ברנרד
 זוויג:  זכר
 בעלים:  אכסניית סן ברנאר הגדול
 ידוע בשל:  הצלת כ-40 אנשים ממוות
 תקופת הפעילות:  ?–1814 
 פוחלץ:  המוזיאון להיסטוריה של הטבע של ברן
בארי (בגרמנית: Barry der Menschenretter, תעתיק: בארי דר מנשנרטר; 1800–1814) היה כלב הצלה גזעי מהגזע סן ברנרד, שפעל בהרי שווייץ עבור אכסניית סן ברנאר הגדול. בארי הוא כלב ההצלה המפורסם ביותר מגזע סן ברנרד, וזאת בזכות העובדה שהציל ממוות יותר מ-40 בני אדם. בארי קדם לגזע הסן ברנרד המודרני, ולכן היה בהיר יותר וקל יותר.
בניגוד לאגדה, הטוענת כי נהרג בניסיון חילוץ, ידוע כי כשבארי היה זקן, הוא הועבר לברן בשווייץ, ולאחר מותו הועברה גופתו למוזיאון ההיסטוריה של הטבע של ברן. עורו נשמר ופוחלץ, וגולגולתו שונתה ב-1923, כדי להתאימה לסן ברנרד של אותה תקופה. סיפורו שימש ומשמש דוגמה ליצירות ספרותיות, והוקמה לזכרו אנדרטה ליד פריז.
היסטוריה

בארי נולד ב-1800. הוא אולף באכסניית כלבי הצלה שפועלת במעבר סן ברנאר הגדול, בהרי האלפים בגובה של כ-2,500 מטרים. בארי הציל אנשים ששכנו באזור זה ממפולות שלגים ומאזורים מסוכנים בהם שהו.
הצלתו המפורסמת ביותר של בארי הייתה הצלת ילד שנרדם במערה של קרח. בארי מצא את הילד וליקק אותו, דבר שגרם להתחממות גופו של הילד. בארי סחב אותו על גבו והחזיר אותו לאכסניה. לבסוף, הילד הוחזר להוריו.
באנדרטה שהוקמה לזכרו ליד פריז נכתב כי בארי מת בניסיונו להציל אדם נוסף. על פי האגדה, בארי חיפש את האדם לפי ריחו, וכשמצא אותו, ליקק אותו כפי שאילפו אותו לעשות; האדם חשב שבארי הוא זאב, ודקר אותו למוות בכידון.
אגדה זו אינה נכונה. לאחר כ-12 שנים בהם חי באכסניה, נרכש בארי על ידי נזיר והועבר לברן. הוא מת כשנתיים לאחר מכן, וגופתו פוחלצה ומוצגת כיום במוזיאון להיסטוריה של הטבע של ברן.
הפוחלץ של בארי
אלסנדרו פטאקי

| --- | --- |
אלסנדרו פטאקי
אלסנדרו פטאקי
 לידה:  3 בינואר 1974 (בן 50) איטליה איטליה
 כינוי:  Ale-Jet (הסילון)
 גובה:  184 ס״מ 
 משקל:  73 ק"ג 
 תחום:  כביש
 התמחות:  ספרינטר
 קבוצות עבר:  פאסה בורטולו, מילרם, LPR Brakes, למפרה ISD, אומגה פארמה - קוויק-סטפ, Southeast
 הישגי שיא:  ניצחון במרוץ מילאנו – סן רמו   ניצחון ב-9 קטעים בג'ירו ד'איטליה 2004   החולצה הירוקה בטור דה פראנס 2010
 
מרוץ רונד דן הנינגר בגרמניה (2006)
פטאקי מנצח במרוץ מילאנו – סן רמו ב-2005
אלסנדרו פטאקי (באיטלקית: Alessandro Petacchi; נולד ב-3 בינואר 1974) הוא רוכב איטלקי (רוכב עבר) שהתמחה במרוצי אופני כביש. נחשב לאחד הספרינטרים הבולטים בעשור הראשון של המאה ה-21. בין הישגיו העיקריים:
זכייה בתשעה קטעים בג'ירו ד'איטליה בשנת 2004 - שיא ניצחונות במרוץ ג'ירו דאיטליה אחד.
זכייה בקטעים בשלושת מרוצי הקטעים העיקריים ב-2003 (שישה ניצחונות בג'ירו ד'איטליה, ארבעה ניצחונות בטור דה פראנס וחמישה ניצחונות בוואלטה אספניה).
זכייה במרוץ מילאנו – סן רמו בשנת 2005.
זכייה בחולצה הירוקה (מלך הספרינטרים) בטור דה פראנס ב-2010
אופי ומאפיינים

אופיו של פטאקי הוא יוצא דופן בין עמיתיו הספרינטרים. בדרך כלל רוכבים אלו ניחנים באינסטינקטים מפותחים ביותר ומסוגלים להגיב בחלקיקי שנייה על התפתחויות המתרחשות בזמן המאוץ הסופי אל קו הסיום. כמו כן, מדובר לרוב ברוכבים אשר אינם חוששים מסיכונים ואינם נרתעים אף ממגע פיזי במאבק על מיקום במהלך המאוץ הסופי אשר מתבצע במהירות מסחררת.
פטאקי נחשב כרוכב שאינו ניחן בתכונות אלו. זו כנראה גם הסיבה המרכזית לכך שבשנים הראשונות בקריירה המקצוענית שלו הישגיו היו דלים ביותר. פטאקי סיפר בראיון עמו כי בתחילת הקריירה שלו היה מעורב בנפילה בזמן מאוץ שגרמה לשבר בעצם הבריח ומאז, הוא חשש להיכנס לשורה הקדמית במאוצים מרובי משתתפים בה נערכים המאבקים הפיזיים על המיקום. יחד עם מנהלו הספורטיבי בקבוצת פאסה בורטולו, ג'נקרלו פרטי, הוא ניתח את סרטי הווידאו של המאוצים בהם נטל חלק והם גילו כי אמנם יש לו נטייה להיתקע בקו האחורי במאוץ, אך מהרגע שהאיץ, צמצם פטאקי באופן ניכר את הפער בינו ובין הרוכבים שסיימו ראשונים. המסקנה של פרטי הייתה שכדי להביא לידי ביטוי את יכולת ההאצה של פטאקי, יש לאפשר לו להתחיל את המאוץ הסופי כשהוא ראשון בדבוקה.
שיטת ה"רכבת"

על מנת להשיג מטרה זאת, יישם פרטי את שיטת ההולכה הקבוצתית המכונה "רכבת". שיטה זו, אשר שוכללה על ידי קבוצותיו של הספרינטר המצטיין, מריו צ'יפוליני, אומצה על ידי פאסה בורטולו. הקבוצות המשתמשות בטקטיקה זו מנסות להשיג שלוש מטרות עיקריות: השגת קבוצות בריחה שנוצרו במהלך המרוץ והחזרת הדבוקה למצב מלוכד, ניטרול בריחות מסוכנות בקילומטרים האחרונים של המרוץ והבאת ספרינטר המטרה של הקבוצה אל ראש דבוקת הספרינטרים, כך שהוא יוכל להתחיל את המאוץ הסופי מקדמת דבוקת הספרינטרים. לשם השגת מטרות אלו עובדת כל הקבוצה במשך כל המרוץ בתיאום מלא. בקילומטרים האחרונים במרוץ, רוכבים כ-5-6 רוכבים מהקבוצה בטור עורפי (ומכאן הדימוי לקרונות של רכבת), בראש דבוקת הרוכבים, במהירות גבוהה מאוד, המונעת, לרוב, מרוכבים אחרים אפשרות בריחה. רוכב המטרה נמצא בחלקה האחורי של ה"רכבת" ונהנה משבירת הרוח על ידי חבריו לקבוצה. במהלך 2-3 הקילומטרים האחרונים במרוץ, נושר כל פעם הרוכב הקדמי, לאחר שכילה את כוחותיו, וזה שנמצא אחריו תופס את עמדת ההולכה לכמה מאות מטרים, עד אשר גם הוא נושר. כ-200 מטר לסיום נושר המוביל האחרון ואז, לראשונה במרוץ, נחשף ספרינטר המטרה אל הרוח כשהוא ראשון בטור הרוכבים וכאן מגיע לידי ביטוי מבחנו האמיתי ביכולתו לגבור על הספרינטרים האחרים אשר צמודים אליו מאחור.
כאשר יש לקבוצה ספרינטר על, בדמותו של צ'יפוליני, יש לשיטה זו יתרונות רבים, אך גם לא מעט מגרעות. שיטה זו דורשת תיאום ותזמון מושלם בין הרוכבים המרכיבים את הרכבת בקילומטרים האחרונים של המרוץ ועל כן נדרש מהרוכבים ניסיון רב במרוצים בכלל ובקבוצה בפרט. כמו כן, קבוצה המיישמת שיטה זו מוותרת, בדרך כלל, על כל המטרות האחרות במרוצים, כמו השגת ניצחונות בקטעים הרריים (אשר אינם מתאימים לספרינטרים ונחשבים כקטעים יוקרתיים במיוחד), השגת ניצחונות בדירוג הכללי במרוצי קטעים ולעיתים, בחירת הרוכבים לסגל הקבוצה, כך שיתאימו לשיטה, מונעת הבאת רוכבים המוכשרים להשיג הישגים אחרים במרוצי האופניים.
הצלחתו של פטאקי

בזכות התאמת טקטיקת ה"רכבת", הצליחו פטאקי וקבוצתו להתגבר על חולשותיו כספרינטר והוא השיג בשנים 2003-2005 עשרות ניצחונות שהציבו אותו בעמדה של ספרינטר על שכמעט תמיד היה מועמד לניצחון בקטעים המתאימים למאוץ רב משתתפים. התברר שיכולתו לייצר כוח מרבי בהאצה ב-20 השניות האחרונות במרוץ היא בלתי רגילה וכשהתקיימו התנאים האופטימליים, איש לא היה יכול להשיגו. יכולתו זו, הביאה לו את הכינוי "Ale-Jet" ("הסילון").
כאמור, הצלחתו של פטאקי תלויה כמעט לחלוטין ביכולת של קבוצתו וכאשר זו נכשלת בגלל עייפות, חוסר תיאום, או כל סיבה אחרת, סיכוייו של פטאקי לנצח במאוץ יורדים בצורה משמעותית ביותר. חלק חשוב במיוחד בהצלחת השיטה שמור לתפקודו של הרוכב המשמש כמושך האחרון לפני היציאה למאוץ. תפקיד זה דורש יכולת האצה כשל טובי הספרינטרים ובנוסף, דורש יכולת התמצאות ותאום מושלם עם הספרינטר הכוכב. בין הרוכבים שהובילו את פטאקי לקו הסיום התפרסמו במיוחד: מרקו ולו וגווידו טרנטי.
חולשתה של טקטיקת ה"רכבת" נחשפה בעונת 2006 כאשר פטאקי עבר לקבוצה חדשה, "מילרם", שחלק מרוכביה היו חסרי ניסיון מספיק וחלקם חסרי יכולת מספיקה ועל כן, אחוזי ההצלחה של פטאקי (במיוחד במרוצים החשובים ביותר) ירדו בצורה משמעותית. שרשרת הכישלונות הביאה לתסכול הולך וגובר אצל פטאקי, שנחשב כבחור שקט ומאופק, עד אשר בסיום מאוץ כושל בוואלטה אספניה של 2006, הטיח את אגרופו באוטובוס של קבוצה מתחרה (לאחר דין ודברים עם רוכב מתחרה שפטאקי סבר כי חסם אותו במזיד בזמן המאוץ) ושבר את אצבעו.
הערות שוליים

↑  Petacchi announces his immediate retirement, באתר cyclingnews.com,‏ 23 באפריל 2013
↑  ה"רכבת" של קבוצת פאסה בורטולו בג'ירו דאיטליה ב-2004. בחולצה הסגולה, אלסנדרו פטאקי
בארי (נפה)

נפת בארי (באיטלקית: Provincia di Bari) היא נפה במזרחו של מחוז פוליה שבאיטליה. הנפה משתרעת על שטח של 5,139 קמ"ר, וחיים בה כ-1,594,109 נפש ובירתה היא העיר בארי.
היא גובלת בנפת מטרה ובנפת פוטנצה במחוז בזיליקטה במערב, בנפת פוג'יה במחוז פוליה בצפון, בנפת טאראנטו ובנפת ברינדיזי במחוז פוליה בדרום ובים האדריאטי. מנקודת מבט דמוגרפית, לאחר העשור 1951–1961 בו המטרופולין בארי רשם את הגידול הגדול ביותר, ומושך את אוכלוסיית כל הארץ, חלה האטה ניכרת במגמה זו החל משנות השמונים. בעשור 1981–1991 הדינמיקה התהפכה, כמו באזורי המטרופולין בצפון איטליה: העיר בארי איבדה חלק מאוכלוסייתה, בעוד שהעיריות באזורים הסמוכים ממשיכות במגמת הצמיחה, שהחלה כבר בשנות השבעים.
הערות שוליים

↑  Provincia di Bari, Unione delle Province d'Italia
| --- | --- |
בקרת זהויות :  NLI: 987007548083905171  BnF: cb13493998w (data)  GND: 4225258-1  LCCN: n79081926  MusicBrainz: a9d87564-952c-4e2b-8d0f-6321fe63d9c9  SUDOC: 128900091  VIAF: 122615949   WorldCat (עם VIAF): 122615949 
ערך זה הוא קצרמרבנושא גאוגרפיה של איטליה ובנושא היסטוריה. אתם מוזמנים לתרום לוויקיפדיה ו.
אסף בן שמעון

| --- | --- |

אסף בן שמעון בהצגה מנדראגולה, תיאטרון בית ליסין, ינואר 2011
 לידה:  29 בינואר 1984 (בן 40) כ"ה בשבט ה'תשמ"ד ישראל
 מדינה:  ישראל 
 תקופת הפעילות:  מ-2005
 עיסוק:  משחק, פסיכודרמה
 מקום לימודים:  סטודיו למשחק יורם לוינשטיין
 מספר צאצאים:  3
 פרסים והוקרה:  פרס חג'ג' לשחקן הטוב ביותר פסטיבל ירושלים
 פרופיל ב-IMDb
 
אסף בן שמעון (נולד ב-29 בינואר 1984) הוא שחקן ומטפל בפסיכודרמה ישראלי.
ביוגרפיה

בן שמעון נולד וגדל בשכונת רמת אליהו בראשון לציון לאילן ויפה. למד בבית הספר התיכון על שם מיי בויאר בירושלים. ב-2002 התנדב לשירות צבאי עד 2004, ההתנדבות עקב מחלת ניוון רשתית איתה מתמודד בן שמעון.
אביו אילן, שהיה הלום קרב, התאבד בשנת 2011.
בשנים 2004–2007, למד בסטודיו למשחק של יורם לוינשטיין. בשנת 2008 למד בתוכנית הסבת אקדמאים להוראת התיאטרון במכללת סמינר הקיבוצים. בשנת 2013 החל ללמוד לתואר שני בטיפול באמצעות אומנויות בהתמחות פסיכודרמה במכללת סמינר הקיבוצים עד לשנת 2016.
בשנים 2017–2019 למד פסיכותרפיה התנהגותית-קוגניטיבית במערך לימודי החוץ באוניברסיטה פתוחה המחלקה לפסיכולוגיה וחינוך בשיתוף מכון פסגות.
פילמוגרפיה > סרטים וסדרות

| שנה | סרט/סדרה | דמות | תפקיד | הערות |
| --- | --- | --- | --- | --- |
| 2010 | מנדלבאום בלש פרטי | אסף לוין | תפקיד משני | עונה 1, 2 |
| 2010 | התגנבות יחידים | בן חמו | תפקיד משני | זכה בפרס חג'ג' לשחקן בסרט באורך מלא |
| 2011 | עד הבאזזר | בן | תפקיד משני |  |
| 2012 | כל הזמן שבעולם | סמי | תפקיד משני |  |
| 2013 | שנות ה-80 | דודו חזן | תפקיד משני | עונה 1  |
| 2015 | מסווג חריג | עוזי | תפקיד משני |  |
| 2015 | המילים הטובות | שי | תפקיד ראשי | מועמד לפרס אופיר |
| 2016 | ישמח חתני (סרט) | נפתלי | תפקיד משני |  |
| 2018 | בשבילה גיבורים עפים | יקי | תפקיד משני |  |
| 2020 | התחנה | פקד זהבי | תפקיד משני | עונה 3 |
| 2021 | ישמח חתני (סדרת טלוויזיה) | נפתלי | תפקיד משני |  |
פילמוגרפיה > תיאטרון

בן שמעון שיחק בהצגות תיאטרון הבאות:
"אנטיגונה"
"במבוני אין כמוני"
"שמוליק של זהרה"
"נרניה"
"אמיל והבלשים"
"אליעזר בן יהודה"
"איימון"
"בן בהפתעה"
"פארסה"
"מנדרגולה"
"קיר הזכוכית"
"בלי עין הרע"
בשנת 2021 החל להעלות הצגת יחיד בשם "בלי עין הרע" אותה כתב יחד עם חברו לבית ספר למשחק, שראל פיטרמן במסגרת עבודתם ב'תיאטרון הנפש'.
חיים אישיים

בילדותו התגלתה אצלו מחלת רטיניטיס פיגמנטוזה, והוא בעל תעודת עיוור. בן שמעון נשוי ואב לשלוש בנות, מתגורר בראשון לציון.
עוסק בטיפול נפשי בילדים ונוער.
הערות שוליים

↑  אסף בן שמעון, באתר www.ishim.co.il
↑  תיאטרון הנפש, בלי עין הרע, באתר 'הבמה'.
↑  בלי עין הרע: אסף בן שמעון מצא דרך מדהימה לנצח את אובדן הראייה, באתר mynet בת ים 6 ביוני 2021
↑   ראיון עם השחקן אסף בן שמעון - משדר חגיגי "מקריאים לטובה", סרטון בערוץ "TheClfb - הספרייה המרכזית לעיוורים", באתר יוטיוב (אורך: 12:18)
| --- | --- |
בקרת זהויות :  BnF: cb17101544j (data)  ISNI: 0000 0004 5949 5087  LCCN: no2017042552  SUDOC: 196833094  VIAF: 378148389558410712829   WorldCat (עם VIAF): 378148389558410712829
אתר כתר

18-כתר-6 קשור סביב יון אשלגן
אֶתר כֶתר (באנגלית: Crown Ether) הוא שמן של תרכובות אורגניות: אֶתֶרים טבעתיים, תרכובות הטרוציקליות שאטומי חמצן מרכיבים חלק מהטבעות שלהן. חשיבותן הגדולה בקומפלקסים שהן יוצרות עם קטיונים. שמן של התרכובות בקבוצה זו נגזר מהדמיון שבין צורתן המרחבית של מולקולות האתר כתר בקומפלקס עם קטיון לבין צורתו של כתר המונח על ראש. רוב תרכובות האתר כתר הן אוליגומרים טבעתיים של אתנול, כך שהיחידה החוזרת בהן היא CH2-CH2-O-)n-); תרכובות חשובות הן הטטרמר (עבור n=4), הפנטמר (n=5) וההקסמר (n=6).
נומנקלטורה

שמותיהן של תרכובות האתר כתר מורכבים משני מספרים: המספר הראשון הוא מספר האטומים הכולל בטבעת האתר, והמספר השני הוא מספר אטומי החמצן. לדוגמה: 12-כתר-4 הוא טבעת המורכבת מ-12 אטומי פחמן וחמצן, כשבין כל זוג אטומי פחמן מפריד אטום חמצן. כך ייקראו גם 15-כתר-5 ו-18-כתר-6. באנגלית: 12-‎crown-4 וכו'.
קשירת קטיונים > מנגנון

תרכובות האתר כתר קושרות היטב קטיונים שונים. אטומי החמצן שעל הטבעת, בעלי המטען השלילי החלקי, נמשכים אל המטען החיובי שעל הקטיון. כך נוצרת צורת הכתר: אטומי החמצן מופנים פנימה, אל עבר הקטיון המוקף בטבעת האתר, בעוד אטומי הפחמן פונים החוצה, הרחק מהקטיון. למעשה, אטומי החמצן יוצרים סביבה טעונה, הידרופילית, עבור הקטיונים, בעוד אטומי הפחמן יוצרים סביבה הידרופובית, המאפשרת המסה של הקומפלקס אתר כתר-קטיון בתרכובות אורגניות, שברגיל לא היה הקטיון נמס בהן. לתהליך זה יש חשיבות רבה בהפרדת יונים מתמיסות ובקטליזת מעבר-פאזה.
קשירת קטיונים > קטיונים אלקליים

הקטיונים החשובים ביותר שנקשרים לאתר כתר הם יונים של המתכות האלקליות ליתיום, נתרן ואשלגן, הנקשרים ל-12-כתר-4, 15-כתר-5 ו-18-כתר-6, בהתאמה. הקישור הוא בררני, ונובע מהתאמה בין היקף הטבעת הנוצרת על ידי אטומי החמצן להיקף הקטיון המתכתי. הקישור הייחודי שנוצר הוא אחת הסיבות לרעילותו של 18-כתר-6, הקושר את יוני האשלגן בגוף ומונע מהם להשתתף בפעילויות חיוניות. קיימות מולקולות טבעתיות טבעיות, כגון ולינומיצין ונונאקטין, שאינן אתר כתר אולם פועלות בצורה דומה.
18-כתר-6 קושר גם קטיונים אחרים, כמו אמינים שעברו פרוטונציה - גודלם מתאים לפתח שבמולקולת האתר, והמימנים הטעונים חיובית נקשרים לחמצנים הטעונים שלילית.
סינתזה ופרס נובל

צ'ארלס פדרסן, מהנדס כימיה וכימאי אורגני מחברת דופונט, פיתח בשנת 1967 את סינתזת הכתר אתר, וחקר את תכונות המסת הקטיונים של מולקולות אלה. בשנת 1987 הוענק לו על תגליותיו בתחום פרס נובל לכימיה, יחד עם שני חוקרים נוספים שהמשיכו במחקריו.
דוגמאות לאתר כתר. משמאל לימין: 12-כתר-4, 15-כתר-5, 18-כתר-6, דיבנזו-18-כתר-6 ודי-אזא-18-כתר-6.
אסף גבעון

| --- | --- |
אין תמונה חופשית
 לידה:  8 ביולי 1994 (בן 30) כפר סבא, ישראל 
 הישג בולט:  זכה באליפות ישראל הפתוחה ב-2013
 הדרגה הגבוהה ביותר:  אמן בינלאומי
 מד כושר מרבי:  2485 (אפריל 2018)
 מד כושר נוכחי:  2425 (פברואר 2024)
 מדינה:  ישראל
 
אסף גבעון (נולד ב-8 ביולי 1994) הוא שחמטאי בדרגת אמן בינלאומי ומאמן שחמט ישראלי. בשנים 2012 ו-2014 היה אלוף ישראל לנוער עד גיל 20 ובשנת 2013 אלוף ישראל הפתוחה.
נכון לפברואר 2024, מדורג במקום ה-51 בישראל לפי מד כושר.
ביוגרפיה

נולד וגדל בכפר סבא. אביו בעל עסק לפרסום ואמו מהנדסת, ולו אחות המבוגרת ממנו.
גבעון למד בגיל 6 לשחק שחמט. מאמניו הבולטים לאורך השנים היו רב-אמן קונסטנטין לרנר ואמן בינלאומי איליה בוטוויניק. הוא למד בתיכון "הרצוג" בכפר סבא, שירת כספורטאי מצטיין בצה"ל.
החל משנת 2010 עובד כמאמן שחמט במועדונים שונים בישראל ובאופן עצמאי. עובד בשיתוף פעולה עם שחמטאים בכירים, ביניהם רב-אמן טל בראון. משחק בשורות מועדון הפועל כפר סבא בליגה הלאומית. היה שותף לזכיית קבוצת המועדון בליגה העילית לנוער בין השנים 2011–2013.
הישגים בולטים

2008 - זכה במקום ראשון במבחנים לייצוג ישראל באליפות העולם או אליפות אירופה עד גיל 14, שנערכו בצורן, בתוצאה של 8 נקודות מ-9 אפשריות.
2011 - זכה באליפות כפר סבא והיה השחקן המצטיין בליגה העילית לנוער, שניהם בתוצאה מרבית (9 נקודות מ-9 אפשריות ו-10 נקודות מ-10 אפשריות, בהתאמה).
2012 - בגיל 18 זכה באליפות ישראל לנוער עד גיל 20, בתוצאה של 5.5 נקודות מ-7 אפשריות (האליפות נערכה בתל אביב).
2012 - סיים במקום 8 באליפות אירופה עד גיל 18, שהתקיימה בפראג, בתוצאה של 6 נקודות מ-9 אפשריות.
2013 - בגיל 19 זכה באליפות ישראל הפתוחה שנערכה באשדוד. גבעון צבר 7 נקודות מ-9 אפשריות.
2014 - סיים במקום השביעי באליפות ישראל.
2014 - זכה בגמר אליפות ישראל עד גיל 20, בפעם השנייה.
2015 - זכה במקום הראשון באליפות הרצליה, לאחר שצבר 7 נקודות מ-9 אפשריות.
קבלת דרגות בינלאומיות

2012 - אמן פיד"ה
2013 - אמן בינלאומי.
גבעון צבר שני ציונים לדרגת רב-אמן (כדי להשיג את התואר, עליו להשיג ציון נוסף ולהגיע למד כושר 2500).
תחרויות בהן השתתף

המכביה ה-19 ב-2013
אליפות ישראל בשחמט 2014
אליפות אירופה בשחמט 2015
אליפות ישראל בשחמט 2016
הערות שוליים

↑  טבלת תוצאות מבחנים לייצוג ישראל באליפות העולם או אליפות אירופה עד גיל 14, באתר מועדון השחמט עירוני נתניה
↑  טבלת תוצאות אליפות כפר סבא ב-2011, באתר מועדון השחמט עירוני נתניה
↑  טבלת הישגים של קבוצת מועדון כפר סבא בליגה העילית לנוער ב-2011, באתר מועדון נתניה
↑  ערן ליס, ‏אסף גבעון הוא אלוף ישראל לנוער, באתר גלובס, 24 באפריל 2012
↑  טבלת תוצאות אליפות ישראל עד גיל 20 ב-2012, באתר מועדון השחמט עירוני נתניה
↑  טבלת תוצאות אליפות אירופה עד גיל 18 ב-2012, באתר צ'סרזלטס (באנגלית)
↑  כתבה על זכייתו של גבעון באליפות ישראל הפתוחה באתר האיגוד הישראלי לשחמט
↑  טבלת תוצאות אליפות ישראל הפתוחה 2013, באתר מועדון השחמט עירוני נתניה
↑  כתבה על זכייתו של גבעון באליפות הרצליה באתר האיגוד הישראלי לשחמט
↑  טבלת תוצאות אליפות הרצליה 2015, באתר צ'סרזלטס (באנגלית)
אסטרואידי אטן

אסטרואידי אטן הם קבוצה של גופים קרובי ארץ הקרויים על שם האסטרואיד הראשון שהתגלה ומשויך לקבוצה זו, 2062 אטן, שנתגלה ב-7 בינואר 1976 על ידי אלינור הלין. גופים אלה מוגדרים כבעלי מרחק הקפה ממוצע הקטן מיחידה אסטרונומית אחת, ובעלי אפהליון גדול מ-0.983 יחידות אסטרונומיות. הדבר אומר שמסלולם סביב השמש בדרך כלל חוצה את מסלול כדור הארץ והם עלולים להוות סכנה. נכון לשנת 2004, נמצא שרק עבור שני אסטרואידים השייכים לקבוצה זו, מרחק האפהליון קטן מיחידה אסטרונומית אחת, והם לא חוצים את מסלול כדור הארץ לעולם.
האסטרואיד בעל המסלול הממוצע הקצר ביותר הוא KW4 1999, שמסלולו הממוצע הוא 0.642 יחידות אסטרונומיות. בפריהליון הוא מתקרב לשמש עד כדי 0.2 יחידות אסטרונומיות או כ-30 מיליון ק"מ. זהו מסלול קרוב בהרבה לשמש מזה של כוכב הלכת חמה.
האסטרואיד אפופיס שייך לקבוצה זו. עם גילויו ב-19 ביוני 2004 ועד סוף שנת 2004, היה קיים חשש רציני שהוא יפגע בכדור הארץ ב-13 באפריל 2029. חישוב מדויק יותר של מסלולו שלל אפשרות זו, אם כי עדיין קיימת אפשרות שמסלולו יוסט בעת המעבר בשנת 2029, ואז הוא יהפוך לאסטרואיד אפולו. אם באותה עת הוא ייכנס לתהודה מסלולית עם כדור הארץ אזי פגיעה בו ב-13 באפריל 2036 עלולה להיות בלתי נמנעת.
ראו גם

סולם טורינו
אפי טיומקין

| --- | --- |
אין תמונה חופשית
 לידה:  20 בפברואר 2000 (בן 24) ישראל ישראל
 עמדה:  רכז
 גובה:  1.90 מטר
 קבוצות כשחקן
 2019–2016   2020–2019   2021–2020   2021–2022  2022–2023   2023-2024   2024-:  הפועל כפר סבא   מכבי אשדוד   מכבי הוד השרון   הפועל רמת-גן גבעתיים   הפועל חבל מודיעין   הפועל כפר קאסם    מכבי עירוני רעננה
 
אפי טיומקין (נולד ב-20 בפברואר 2000) הוא כדורסלן ישראלי, המשחק בעמדת הרכז בקבוצת מכבי רעננה בליגה הלאומית.
ביוגרפיה

טיומקין נולד וגדל בכפר סבא, שם שיחק מגיל 7 בקבוצת הכדורסל המקומית.
קריירה

טיומקין החל את פעילותו במחלקת הנוער של מועדון הפועל כפר סבא כבר בגיל 7. את הופעת הבכורה בקבוצת הבוגרים ערך בעונת 2016/17.
בתיכון למד במגמת הכדורסל של תיכון כצנלסון, שם העמיד ממוצעים של 14.5 נק׳, 5.0 ריב׳ ו-2.5 אס׳ למשחק.
טיומקין החל את דרכו בקריירת הבוגרים בעונת 19/20, כאשר חתם במועדון מכבי אשדוד, איתה רשם הופעות בודדות בליגת העל.
בעונת 20/21, חתם טיומקין במועדון הכדורסל מכבי הוד השרון בליגה הלאומית, שם העמיד ממוצעים של 7.0 נק', 2.6 ריב' ו-2.0 אס' למשחק. בעונת 2021/2022, חתם טיומקין לשנה בהפועל רמת גן גבעתיים, שם העמיד ממוצעים של 9.9 נק׳, 3.1 ריב׳, 2.2 אס׳ ו-1.2 חטיפות למשחק. במחזור ה-9 של העונה, זכה בתואר חמישיית המחזור של איגוד הכדורסל כאשר הוביל את הפועל ר״ג/גבעתיים לניצחון מרשים על הפועל עפולה, עם 23 נק׳, 4 אס׳, 5 ריב׳, 4 חטיפות וסיום המשחק עם מדד 27. בעונת 2022/2023, עבר טיומקין להפועל חבל מודיעין, אשר במהלכה נפצע בקרסול וסיים אותה בממוצעים של 4.5 נק׳ ואסיסט אחד למשחק. עונת 2023/2024, בה שיחק טיומקין בהפועל כפר קאסם, הייתה העונה הטובה ביותר בקריירה שלו עד כה. אותה סיים עם ממוצעים של 17.1 נק׳, 3.9 ריב׳, 3.2 אס׳ ו-1.6 חטיפות, באחוזים של 58.8% לשתיים ו-38.2% לשלוש וזכה בתואר החמישייה השנייה של העונה.
קריירה > נבחרות ישראל

טיומקין היה שותף פעמיים ביציאה למוקדמות אליפות אירופה של נבחרת ישראל בכדורסל 3X3, כאשר בקיץ 2017 נבחרת הנוער בה היה שותף טיומקין, העפילה לאליפות אירופה.
בדצמבר 2018 יצא יחד עם נבחרת ישראל U19 לטורניר חג המולד בבלגיה (xmastournamet), שם הגיע ביחד עם הנבחרת עד לשלב חצי הגמר.
הערות שוליים

לאומית: ניצחון היסטורי לבני כפר קאסם בליגה לאומית Winner, אתר ישראל ספורט, 5 בדצמבר 2023.
לאומית: ראיון עם אפי טיומקין במגזין הלאומי, עמוד הליגה הלאומית בכדורסל בפייסבוק, 1 במרץ 2023.
לאומית: חמישיית המחזור, עונת 21/22, מחזור 9.
לאומית: חמישיית המחזור השני, עונת 23/24, מתוך עמוד האינסטגרם של הליגה.
ארמיית האוויר השמינית (ברית המועצות)

| --- | --- |

 פרטים
 מדינה:  ברית המועצות ברית המועצות
 שיוך:  חיל האוויר הסובייטי חיל האוויר הסובייטי
 סוג:  ארמיית אוויר
 אירועים ותאריכים
 תקופת הפעילות:  9 ביוני 1942 – 1949 (כ־6 שנים)
 מלחמות:  מלחמת העולם השנייה
 פיקוד
 מפקדים:  טימופיי חריוקין, יוני 1942 - יולי 1944 וסילי ז'דנוב, יולי 1944 - 1945 (סוף המלחמה)
ארמיית האוויר השמינית הייתה אחת הארמיות של חיל האוויר הסובייטי במלחמת העולם השנייה. הארמייה הוקמה על בסיס כוחות האוויר של החזית הדרום-מזרחית ב-9 ביוני 1942. היא נטלה חלק בקרב סטלינגרד, ועיקר המלחמה השתתפה בחזיתות אוקראינה השונות. את דרכה במלחמה סיימה בקרב על פראג.
סך הכל טייסות הארמייה ביצעו כ-200,000 גיחות מבצעיות, 203 מטייסיה קיבלו את אות גיבור ברית המועצות, ושלושה מהם קיבלו אותו פעמיים.
אנה או

ערך זה עוסק בתיאור מקרה פסיכיאטרי שנכתב על ידי זיגמונט פרויד ביחס למטופלת של יוזף ברוייר, ברטה פפנהיים. אם התכוונתם לביוגרפיה של פפנהיים עצמה, ראו .
ברטה פפנהיים
אנה או (גרמנית: Anna O.;‏ 27 בפברואר 1859 - 28 במאי 1936) הוא הכינוי שהוענק על ידי הרופא והפסיכולוג יוזף ברוייר למטופלת ברטה פפנהיים, שהוזכרה בספר אותו כתב בשיתוף עם זיגמונד פרויד, "מחקרים בנושא היסטריה", לצד מספר מקרים נוספים. שיטת הטיפול החדשנית בה השתמש ברוייר, שכונתה על ידי ברטה "טיפול בדיבור", הניחה את היסוד לשיטת הפסיכואנליזה. תיאור המקרה הפך לאחד הידועים בענף הפסיכולוגיה. ברטה פפנהיים זכתה לפרסום גם בזכות פעילותה הסוציאלית החלוצית והענפה.
מחלתה של אנה > רקע

ברטה פפנהיים גדלה בבית יהודי מסורתי, אך למדה בבית ספר קתולי, מכיוון שלא היה בית ספר יהודי בווינה, עיר מגוריה. על פי תיאורו של ברוייר, הייתה ברטה אינטליגנטית מאוד, וניחנה בדמיון עשיר. היא דיברה מספר שפות: גרמנית - שפת אמה, אנגלית, צרפתית, איטלקית, יידיש, ואף עברית. עד שפרצה מחלתה, בגיל 21, הייתה בקו הבריאות. כשהייתה ברטה בת 21 נפל אביה האהוב למשכב כתוצאה ממורסה שחפתית. ברטה התמסרה לטיפול בו, ואז החלה לתקוף אותה המחלה. בזמן זה הובאה ברטה לטיפולו של ד"ר יוזף ברוייר. מאוחר יותר, כשנפטר אביה, התדרדר מצבה עוד יותר. ברטה טופלה אצל ברוייר בין השנים 1880 ל-1882.
מחלתה של אנה > תסמיני המחלה והטיפול

מהתסמינים הראשונים שליוו את המחלה היה שיעול טורדני, ובהמשך נוספו עייפות, פזילה, שיתוק של הגפיים הימניות ושרירי הצוואר, הזיות, מצבי רוח משתנים, הפרעות בראייה, בשמיעה ובדיבור. כושר דיבורה הידרדר כך שבשלב מסוים עברה לדבר אנגלית בלבד. אבחונו של ברוייר היה כי מדובר בהיסטריה - כלומר, בלשון אותם ימים, תסמינים הנובעים ממצב נפשי. ברוייר תיאר שני מצבי תודעה ביניהם עברה ברטה - האחד נורמלי, לכאורה, בו תודעתה צלולה, והאחר הזייתי, המאופיין בהתנהגות פראית ובחוסר שליטה. לאחר מות אביה הנערץ שקעה ברטה בערפול חושים לתקופה שארכה כיומיים. במהלך טיפולו של ברוייר הוא שוחח ארוכות עם החולה, שיחות שבמהלכן היא תיארה בפניו את כל המתחולל במוחה (תהליך שבפיה של ברטה כונה "ניקוי ארובות"). כאמצעי לחזק תהליך זה, השתמש ברוייר לעיתים בהיפנוזה. ברוייר גילה כי כאשר הצליח להגיע לשורש הבעיה - כלומר - הסיבה הבלתי מודעת שהביאה לאחד הסימפטומים - השתפר מצבה של ברטה. לדוגמה: ברטה פיתחה הידרופוביה, שגרמה לה להימנע באופן מוחלט משתיית מים במשך שבועות, ואילצה אותה להרוות את צימאונה אך ורק באמצעות אכילת פירות עשירים במים. במהלך אחת השיחות, שהתבצעה במצב של היפנוזה, נתגלה כי שבועות מספר לפני האירוע ראתה ברטה את בת לווייתה נותנת לכלבה לשתות מתוך כוס. האירוע עורר בה גועל עז וכעס כלפי בת הלוויה, אך באותו זמן היא נמנעה מלהעיר לה, מתוך נימוס. כאשר ביטאה ברטה את הכעס והגועל, להם לא נתנה ביטוי באותו זמן - חלפה הבעיה. באופן דומה, נתגלה כי השיתוק בידה הימנית בא לאחר שתמכה באביה ביד זו בשכבו על ערש דווי, מתוך ביטוי של רגשי האשם שחשה כלפי עצמה. ברוייר כינה מצב זה, בו הצליחה ברטה לפרוק את רגשותיה ובכך להקל על מצבה, קתרזיס.
מחלתה של אנה > לאחר טיפולו של ברוייר

בשנת 1882 הפסיק ברוייר את טיפולו. ככל הנראה, סיבת הפסקת הטיפול הייתה יחסי משיכה שהלכו והתפתחו בין הרופא למטופלתו, שבאו לידי ביטוי בהכרזתה של ברטה כי היא נושאת ברחמה את תינוקו של ברוייר - הכרזה שאמנם הייתה חסרת בסיס, אך בעידן השמרני של אז לא יכול היה ברוייר לשאתה. עם זאת, ברטה לא נרפאה. היא אושפזה במוסד, ואחרי שחרורה עברה לגור עם קרוביה בגרמניה למשך מספר חודשים. היא עברה קורס אחיות, ובשנת 1883 שבה לווינה, אז פרצה מחלתה בשנית. עד שנת 1888 עברה ברטה שלוש תקופות אשפוז ארוכות.